Kota Bukittinggi
Kota Bukittinggi (bahaso Minang: Bukiktinggi, Kiktinggi, Gaduang) adolah salah satu kota di provinsi Sumatera Barat, Indonesia. Kota iko pernah manjadi ibu kota Indonesia pado maso Pamarintahan Darurat Repubik Indonesia, di bawah pamarintahan Syarifuddin Prawiranegara.[2]
Bukittinggi sabalumnya disabuik jo namo Fort de Kock dan daulunyo pernah juo dijuluki sabagai Parijs van Sumatra salain Kota Medan.[3] Kota iko marupoan tampek lahia babarapo tokoh pantiang Indonesia, diantaronyo adolah Mohammad Hatta dan Assaat, nan masiang-masiang marupuoan proklamator.
Salain sabagai kota perjuangan, Bukittinggi juo terkenal sabagai kota wisata nan sajuak, dan basudaro (sister city) jo Seremban di Nagari Sembilan, Malaysia. Saluruah wilayah kota ko babatehan langsuang jo Kabupaten Agam. Tampek wisata nan rami dikunjungi adolah Jam Gadang, yaitu sabuah menara jam mirip Big Ben nan talatak di jantuang kota sakaligus manjadi simbol bagi kota nan talatak di tapi sabuah lambah nan banamo Ngarai Sianok. Ado pulo dakek situ Lubang Japang tampek balinduang tantaro Japang sangkek jaman parang daulu.
Album poto[suntiang | suntiang sumber]
Rujuakan[suntiang | suntiang sumber]
- ^ dds.bps.go.id Jumlah Penduduk Sumbar
- ^ Mestika Zed, Eddy Utama, Hasril Chaniago; Sumatera Barat di panggung sejarah, 1945-1995; Panitia Peringatan 50 Taun RI, 1995.
- ^ Inilah Parijs van Sumatera. Diakses pada 26 Juni 2010.
min_Latn min_Latn min_Latn min_Latn min_Latn min_Latn min_Latn min_Latn bjn_Latn